Document ID: 31990D0002

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 14ης Δεκεμβρίου 1989
για την τροποποίηση του παραρτήματος Ι της απόφασης 77/795/ΕΟΚ του Συμβουλίου της 12ης Δεκεμβρίου 1977 σχετικά με την καθιέρωση κοινής διαδικασίας για την ανταλλαγή πληροφοριών όσον αφορά την ποιότητα των επιφανειακών γλυκών υδάτων στην Κοινότητα
(90/2/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την απόφαση 77/975/ΕΟΚ του Συμβουλίου της 12ης Δεκεμβρίου 1977 που καθιερώνει κοινή διαδικασία για την ανταλλαγή πληροφοριών όσον αφορά την ποιότητα των επιφανειακών γλυκών υδάτων στην Κοινότητα (1), όπως τροποποιήθηκε τελευταία από την απόφαση 86/574/ΕΟΚ (2), και ιδίως το άρθρο 5 παράγραφος 1,
Εκτιμώντας:
ότι η Γαλλία, η Ιταλία, η Πορτογαλία και η Ομοσπονδιακή Δημοκρατία της Γεμανίας υπέβαλαν αιτήσεις για την τροποποίηση του παραρτήματος Ι της εν λόγω απόφασης του Συμβουλίου·
ότι η Επιτροπή διαπίστωσε ότι οι τροποποιήσεις αυτές πληρούν τους όρους που προβλέπονται στο άρθρο 5 παράγραφος 2 της απόφασης 77/795/ΕΟΚ,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα Ι της απόφασης 77/795/ΕΟΚ τροποποιείται όσον αφορά τους σταθμούς δειγματοληψίας ή μέτρησης που απαριθμούνται στο παράρτημα της εν λόγω απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 14 Δεκεμβρίου 1989.

Labels: 12
3
20